b'\n_START_ARTICLE_\nGeorgios Papandreou (den yngre)\n_START_SECTION_\nBiografi\n_START_PARAGRAPH_\nGeorgios A. Papandreou er s\xc3\xb8nn av Andreas Papandreou og barnebarn av Georgios Papandreou, begge tidligere statsledere. Han ble f\xc3\xb8dt i Saint Paul i Minnesota i USA mens faren hadde en stilling ved universitetet der. Han gikk senere p\xc3\xa5 skole i Toronto i Canada og har utdannelse fra Amherst College, Stockholms universitet, London School of Economics og Harvard University._NEWLINE_Han vendte tilbake til Hellas etter den greske milit\xc3\xa6rjuntaens fall i 1974 og ble aktiv i farens parti PASOK. Han har sittet i det greske parlamentet siden 1996 og v\xc3\xa6rt utdannelsesminister og utenriksminister.'